कर्मियों ने दफ्तर घेरा अधिकारी रहे गायब
बालको में एक बार फिर प्रबंधन के खिलाफ संयुक्त ट्रेड यूनियन ने मोर्चा खोल दिया है। शनिवार को बड़ी संख्या में कामगार कर्मचारी नेताओं के नेतृत्व में आईआर कार्यालय का घेराव किया। लेकिन आईआर हेड की अनुपस्थिति पर वे सेंट्रल गैरेज, सेंट्रल वर्कशाप, एसआरएस, फाउंड्री शाप और कामर्शियल हेड कार्यालय में प्रदर्शन कर अधिकारियों को चेताया है कि कोई भी कर्मचारी कहीं नहीं जाएगा। उन्हें वर्तमान कार्यस्थल पर ही अटेंडेंस देना होगा। कर्मचारियों के आक्रोश के कारण ही अधिकारी दफ्तर छोड़कर नदारद हो गए थे।
सुबह लगभग 10 बजे संयुक्त ट्रेड यूनियन के नेताओं के नेतृत्व में कर्मचारी आईआर भवन पहुंचे। यहां आईआर हेड कार्यालय के सामने धरना पर बैठ गए। उन्होंने अधिकारियों के खिलाफ जमकर नारेबाजी की। इस दौरान कार्यालय के भीतर अफरा-तफरी मच गई थी। उनकी मांग है कि गैरेज, वर्कशॉप, ईआरएस, एसआरएस व फाउंड्री शॉप के कर्मचारियों को 20-25 के ग्रुप में पाट रूम में ट्रांसफर किया गया है वह स्टैंडिंग आर्डर के खिलाफ है। प्रबंधन ने नियम को ताक में रखकर कर्मचारियों को परेशान करने के लिए ऐसी कार्रवाई कर रहा है। इस प्रदर्शन के दौरान पता चला कि दफ्तर के भीतर मात्र 2 अधिकारी एके पाण्डेय व रेखा सिंह ही हंै, तब वे नाराज होकर सभी विभाग के एचओडी दफ्तर पहुंचे। इस दौरान कामर्शियल हेड हर्ष पाल सिंह व प्लांट-1 हेड पीएस सुर से उनकी मुलाकात हुई। सख्त लहजे में कर्मियों ने कहा है कि जिनका स्थानांतरण किया गया है वे कहीं नहीं जाएंगे। उनका अटेंडेंस वर्तमान कार्यस्थल पर ही देना होगा। ऐसा नहीं हुआ तो वे पूरे प्लांट का काम ठप कर देंगे। इस दौरान सीटू नेता सुखेन्दु घोष, एसएन बनर्जी, आरडी चंद्रा, परेश बैरागी, राजू शर्मा, सोन कुंवर, बीएमएस के वाईके वर्मा, वीके तिवारी, एचएमएस से एलएल सहिस समेत बड़ी संख्या में पदाधिकारी व कामगार शामिल थे।
नाम्स, एटक प्रतिनिधि नदारद, दिया समर्थन
इस धरना प्रदर्शन के दौरान नाम्स व एटक के पदाधिकारी व प्रतिनिधि शामिल नहीं थे। जबकि उन्होंने इस आंदोलन का समर्थन किया था। इस संबंध में कर्मचारी नेताओं ने बताया कि पदाधिकारियों के बाहर प्रवास होने के कारण वे उपस्थित नहीं थे। लेकिन वे अभी भी आंदोलन के साथ जुड़े हुए हंै। वेदांता के भी पदाधिकारी तो नदारद रहे, लेकिन कुछ सदस्य जरूर उपस्थित थे।
इंटक के प्रभारी भी नहीं पहुंचे
इस धरना प्रदर्शन आंदोलन के दौरान इंटक के पदाधिकारी से लेकर सदस्य तक शामिल नहीं हुए। उन्होंने इससे दूरी बनाए रखा। इसका कारण संगठन के भीतर चल रहे उठापटक को बताया गया है। महामंत्री एमआर नायक इस्तीफा देने के कारण अपने समर्थकों के साथ पूरी गतिविधियों में शामिल नहीं हंै। वहीं उनके स्थान पर जिस गुट ने संगठन पर दावा कर रहे हैं उन्हें अभी विधिवत मान्यता नहीं मिली है।
कर्मचारियों के निशाने पर एचआर हेड नायर
आक्रोशित निशाने पर प्लांट के एचआर हेड विनोद नायर कर्मचारियों के निशाने पर हैं। यूनियन नेताओं से लेकर कामगार तक इस ट्रांसफर एपीसोड के मास्टर माइंड नायर को ही मान रहे हैं। उन्होंने नाराजगी जताते हुए कहा कि पूर्व एचआर हेड अमित जोशी की चर्चित कार्यशैली को भी इन्होंने लांघ दिया है।
कोरबा : दफ्तर के बाहर नारेबाजी करते बालको कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva